**Listowel** (irsk: *Lios Tuathail*, «Tuathals ringfort») er en maredsby i det irske grevskapet Kerry. Byen er lokalisert ved elven Feale, 28 km fra forvaltningssenteret Tralee. I henhold til folketellingen i 2016 har byen en befolkning på 4 820 innbyggere.

Byen, preget av sin kulturarv, er beskrevet av arrangørene av Listowels forfatterfestival som «Irlands kulturhovedstad», har en rekke internasjonalt kjente dramatikere og forfattere bodd der, blant annet Bryan MacMahon og John B. Keane.

Historie
--------

Listowel Castle
I juli 2000 ble Listowel offisielt utpekt som en av Irlands 26 «kulturarvbyer» – delvis på grunn av moderne miljø- og fornyelsesarbeid, men også på grunn av dens arkitektoniske arv og «historiske betydning».

Listowel Castle, som ligger nær byen, ble bygget på 1400-tallet. Det var den siste bastionen mot dronning Elizabeth I av England i irske opprørere, og var den siste festningen. Den falt etter 28 dagers beleiring til engelske hærføreren Charles Wilmot den 5. november 1568. Han rettet deretter festningens garnison de påfølgende dagene. Festningen er et typisk eksempel på tung anglo-normannisk militærarkitektur i Kerry, og har vært gjenstand for flere restaureringsprosjekter. Det er nå fredet som et nasjonalt monument, og er åpent for publikum for omvisninger på daglig basis.

I den irske jernbanehistorien har Listowel en spesiell betydning, siden det her i 1888 ble opprettet den første kommersielt brukte énskinnebane, kalt *Listowel Ballybunion Railway*. Denne banen ble av sin arkitekt Charles Lartigue, kalt *Lartigue system*. Denne banen kunne både frakte personer og gods. I dag foregår det en restaurering av den historiske Jernbanen som ble påbegynt i 2001.

I den siste uken av september finner hvert år et kjent hesteløp sted i Listowel. 

I 1850 ble den kommende britiske feltmarskalken og politikeren Horatio Herbert Kitchener født i *Crotter House* – *Gunsborough Villa* ved Listowel. Faren hans hadde ervervet eiendommen etter hans avskjed fra den britiske hæren i 1848.

Trafikk
-------

Tog på jernbanelinjen Ballybunion - Listowel før 1924
Listowel ligger ved motorveien N69. Bussforbindelser til Tralee, Cork og Limerick finnes. Den nærmeste Jernbanestasjonen befinner seg i Tralee.

Kulturell referanse
-------------------

John B. Keane av Listowel skrev om hjembyen

> Beautiful Listowel, serenaded night and day by the gentle waters of the River Feale.  
> 
> 
> 
> Listowel where it is easier to write than not to write,  
> 
> Where first love never dies, and the tall streets hide the loveliness,  
> 
> The heartbreak and the moods, great and small,  
> 
> Of all the gentle souls of a great and good community.  
> 
> Sweet, incomparable hometown that shaped and made me.
> 
> 
>

Forhold til andre byer
----------------------

Listowel i Ontario i Canada har tatt navn etter den irske byen. Bypartnerskapet eksisterer mellom de amerikanske landskapene Shawnee (Kansas) og Los Gatos.

Referanser
----------

1. ↑  «Lios Tuathail/Listowel», *Placenames Database of Ireland*
2. ↑  «Sapmap Area – Settlements – Listowel» Arkivert 21. januar 2021 hos Wayback Machine. Census 2016. *CSO*
3. 1 2   «Information – Listowel», *Listowel Writers' Week*. Arkivert fra originalen den 18. desember 2007
4. ↑  Annual Report, *Listowel Urban District Council, Kerry Local Authorities*. Arkivert fra originalen den 21. november 2007
5. ↑  «Listowel Castle», *Heritage Ireland*

Eksterne lenker
---------------

* Offisielt nettsted Rediger på Wikidata

* (en) Listowel – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GeoNames **·** MusicBrainz
 |